
	בדוא"ל

	מבלי לפגוע בזכויות



לכבוד 
איילון חברה לביטוח בע"מ
באמצעות דוא"ל

ח"נ שלום רב,
תאונה מיום 14/8/2024
				      הנפגעת:סבטלנה אבדורכמנוב , ת.ז. 317636140 
						מס׳ תביעה: 2006002402755
	
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:

1. בתאריך 14.8.2024 עת נסעה באוטובוס קו 37 של חברת מטרופולין המבוטח על ידכם, נפגעה מרשתי במהלך הנסיעה, נפלה ונחבלה בגופה. (להלן: "התאונה").

2. לאחר התאונה טופלה מרשתי במוקד קופת חולים, שם אובחנו חבלות בגפיים ובגב. נוכח חשד לפגיעת עמוד שדרה הוחלט להפנותה לבדיקה וקבלת טיפול רפואי במסגרת מיון והיא הופנתה לבית החולים שיבא, בתל השומר, שם אובחנו חבלות בפלג גופה הימני, באגן ובגב. בחלוף יממה, לאחר קבלת טיפול רפואי ובדיקת הדמיה שוחררה מרשתי לביתה בהמלצה להמשך מעקב רפואי, הליכה בהתאם לסף כאב, המשך מעקב רפואי ומנוחה.

3. כשהיא כאובה ומתקשה בהליכה, נעזרת בסיוע ותמיכה, טופלה מרשתי במסגרת הקהילה, הופנתה להמשך טיפול, טיפול לאיזון כאב וניתנו לה 18 ימי מחלה.

4. מרשתי אשר המשיכה לסבול מכאבים עזים, קושי בהליכה והגבלה בתנועות עמוד השדרה המותני והגפיים מימין הופנתה לביצוע טיפולי פיזיותרפיה והמשך מעקב אורתופדי.

5. מרשתי ביצעה טיפולי פיזיותרפיה אינטנסיביים, אולם נותרה עם כאבים והגבלה בתנועות עמוד השדרה עם הקרנת הכאבים וכאבים והגבלה בתנועות הגפיים מימין, וקושי בתפקוד והוחלט להפנותה להמשך טיפול, תעודות מחלה בהתאם לקושי וביצוע בדיקות הדמיה.

6. בדיקת מיפוי עצמות אליה הופנתה הדגימה הדגשה של חוליה בגובה 1L, והדגשה של אלמנטים אחוריים במספר גבהים בעמוד השדרה המותני. מרשתי הופנתה לביצוע בדיקות הדמיה נוספות והמשך מעקב וטיפול אינטנסיבי וימי מחלה בהתאם לצורך.

7. בדיקת הדמיה שכוונה לעמוד השדרה הדגימה בקע דיסק פאראמדיאני לשמאל הגורם היצרות בגובה 1L-12D, הנמכה של המרווחים הבינחוליתיים בעמוד השדרה המותני ובלט דיסק הגורם להיצרות בגובה 5L-4L.
רצ"ב תעודות רפואיות.

8. בעטיה של התאונה ותוצאותיה סובלת מרשתי מכאבים והגבלה בתנועות עמוד השדרה המותני, עם הקרנת הכאבים לגפיים, מקושי בכיפוף, הרמה, ונשיאה, קושי בישיבה, הליכה ועמידה, קושי בתפקוד, כאבים עזים וקשיי הירדמות ושינה היא נזקקת לקבלת טיפולים רפואיים ותרופות נרקוטיות ותיזקק לכך גם בעתיד.

9. מרשתי עובדת ניקיון בעיסוקה, מתקשה מאז התאונה ומחמת תוצאותיה בביצוע עבודתה, נעדרת מעבודתה וישנו חשש כי תוכל להמשיך לבצעה ולהשתכר בעתיד.

10. מחמת התאונה ותוצאותיה מתקשה מרשתי בביצוע פעולות יומיומיות ובניהול משק ביתה, נזקקת לעזרה הזולת ותיזקק לכך גם בעתיד.

11. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים אהיה מוכן להמליץ בפני מרשתי על סילוק תביעתה תמורת פיצוי בסך 165,000 ₪ בתוספת שכ"ט עו"ד.

12. אודה עבור עמדתכם המהירה לסילוק התביעה מחוץ לכותלי בית המשפט.

*רצ"ב יפוי כח ווס"ר חתומים ע"י מרשתי.

